Publication: Magyar Közlöny
Issue: MK-2007-152 (Year: 2007, Number: 152)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 1141

6. Hagyományok, szokások, ünnepek 6.1. Szlovákia nemzeti ünnepei és jelképei Ismertesse Szlovákia nemzeti ünnepeit. Ismertesse Szlovákia nemzeti jelképeit ezek szimbólum rendszerét és jelentését. Ismertesse a Cirill és Metód ünnepéhez (július 5.) kapcsolódó ismereteit. 6.2. Népszokások, népzene, néptánc, népviselet, népi játékok Ismertessen néhányat a Szlovákia történelméhez, vallásához kapcsolódó népszokások közül, említsen ehhez kapcsolódó népdalt, néptáncot és népviseletet. Ismertessen néhányat Szlovákia népszokásaiból. Ismertesse a hozzájuk kapcsolódó hiedelmeket. 6.3. Szlovákia gasztronómiája, tipikus ételei és italai, étkezési szokásai Ismertessen néhány tipikus táj jellegû ételt és italt. Tudja egy-egy szabadon választott tipikus étel elkészítési módját, receptjét. Tudja összehasonlítani a szlovák és magyar konyhát, étkezési szokásokat. Tudjon beszélni a szlovák konyha hatásáról a magyar konyhára. 6.4. Tradicionális és modern konyhamûvészet Tudjon összeállítani egy-egy tipikusan szlovák ünnepi menüt, a tájnak megfelelõ ételnevek használatával. Ismertesse az életmód változásának a modern konyhára gyakorolt hatásait Szlovákiában.

Source: https://magyarkozlony.hu/hivatalos-lapok/9887b0add92c599a9016352876b44d37391be8be/dokumentumok/360fc5fc205a4861274d74f9a88ae0fed0392893/letoltes